**MINŐSÉGPOLITIKA**

 A ***Hospice Szeretetszolgálat Alapítvány*** ápolásra szoruló, gyógyíthatatlan betegek ellátásával

foglalkozik. Ügyfeleink megelégedettségének növelését, valamint az elvárt üzleti eredmény elérését ***az MSZ EN ISO 9001:2015 szabvány*** alkalmazásával valósítjuk meg.Tevékenységünk központjában egy olyan gondolkodásmód megvalósítása áll, melynek célja a vevők igényeinek folyamatos feltárása, minél teljesebb kielégítése, valamint megelégedettségük állandó fokozása.

Az Alapítvány vezetése a vevői követelmények megértése, valamint a folyamatok fejlesztése érdekében a kockázatalapú gondolkodást tevékenységének részévé tette a folyamatok tervezése és működtetése során.

Kitűzött célunk érdekében minden munkatársunk elkötelezi magát a következőkre: Ápoltjainkat megszabadítjuk a fájdalomtól, stresszhatásoktól. Segítjük, hogy olyan aktív életet élhessenek, amennyire állapotuk engedi. Pszichés támogatást nyújtunk szakemberek segítségével. Biztosítjuk az emberi és betegjogi törvények maradéktalan betartását az ellátás során. Célunk a hospice filozófia alkalmazása, melynek meghatározó eleme az igényes, humánus személyi és tárgyi környezet biztosítása, ahol a beteg személyisége és szükségletei állnak a középpontban. Feladatunk a hozzátartozók megismertetése a hospice szemlélettel.

Törekszünk arra, hogy vevőink igényeinek maradéktalanul megfeleljünk. Ennek megvalósításhoz elhivatott, minőségi szolgáltatásra érzékeny, korszerű ismereteket alkalmazni képes, csapatmunkára alkalmas, a munkavállalók munkáját eredményesen integráló és irányító vezetőket, valamint szakembereket alkalmazunk.

A minőségirányítás cégünk vezetésének, minden munkatársának, valamint minden alvállalkozójának kiemelt feladata és felelőssége a magas szintű szolgáltatás megteremtése érdekében.Az Alapítvány valamennyi munkatársa a minőségpolitikai nyilatkozatban megfogalmazott célokat elfogadta, munkáját ennek megfelelően végzi.  Betegeink, hozzátartozóik, valamint munkavállalóink elégedettségét folyamatosan mérjük és elemezzük, véleményüket fontosnak tartjuk, munkafolyamataink szabályozásánál figyelembe vesszük. Hosszú távú célunk, intézményünk szervezetfejlesztése mely fejlesztés fókuszában a hatékonyság és a betegbiztonság javítása áll.

Az elkötelezettségünket tükröző célok elérése érdekében meghatározó feladatunknak tekintjük:

• az emberközpontú ellátás színvonalának folyamatos javítását,

• kimagasló szakmai ismeretekkel rendelkező munkatársak alkalmazását,

• a minőségi munka elismerését,

• az erőforrások optimális kihasználását

Stratégiai céljaink és fejlesztéseink meghatározásánál teljes mértékben figyelembe vesszük betegeink, egyéb partnereink elvárásait a jogszabályi követelmények maradéktalan betartása mellett.

Fontosnak tartjuk beszállítóinkkal a kölcsönös jó kapcsolat kialakítását, ezért elvárjuk az igazoltan egyenletes, jó minőségű termékek szállítását, valamint saját minőségirányítási rendszerük folyamatos fejlesztését.

Elkötelezzük magunkat az emberi erőforrás teljesítménye mellett az infrastruktúra színvonalának folyamatos fejlesztésére a környezeti értékek védelme mellett, mivel mindannyiunk számára alapvető érdek az infrastruktúra színvonalának minél hosszabb távon való megőrzése, lehetőség szerinti fejlesztése.

 Barna Ambrusné Proklné Sömjén Mária

 ***MIR megbízott kuratórium elnöke***